איאד אבו עביד

איאד אבו עביד (בערבית: إياد أبو عبيد; נולד ב-31 בדצמבר 1994) הוא כדורגלן ערבי-ישראלי המשחק בעמדת הבלם והמגן בקבוצת בני סכנין מליגת העל ובנבחרת ישראל. אבו עביד נולד בכפר מייסר, ישראל, למשפחה ערבית. שיחק בקבוצות הילדים של מכבי חיפה, הפועל חיפה והפועל חדרה, וכשהיה בן 14 הצטרף למחלקת הנוער של בית"ר טוברוק. לקראת עונת 2014/2015 חתם בקבוצת מכבי נתניה, ואת הופעת הבכורה שלו בקריירה ערך ב-12 באוגוסט 2014, כשפתח בהרכב הקבוצה במשחק שהסתיים בתיקו 0-0 מול מכבי תל אביב במסגרת גביע הטוטו. ב-13 בספטמבר 2014 ערך את הופעת הבכורה שלו בליגת העל, כשפתח בהרכב בהפסד 0–1 להפועל תל אביב באצטדיון בלומפילד. ב-13 בינואר 2015 כבש את שערו הראשון בקריירה, בהפסד 1–3 למכבי אחי נצרת במסגרת סיבוב ח' של גביע המדינה. ב-14 במרץ 2015 כבש את שער הבכורה שלו בליגת העל, בניצחון החוץ 3–2 מול מ.ס. אשדוד. על אף שכנער שיחק כבלם, בעונתו הראשונה בקריירה שיחק לרוב כמגן ימני, ובסך הכול ערך 31 הופעות במדי מכבי נתניה בכל המסגרות. ב-24 ביוני 2015 חתם בקבוצת הפועל תל אביב. ב-1 באוגוסט 2015 ערך את הופעת הבכורה שלו במועדון, כשפתח בהרכב הקבוצה בדרבי מול מכבי תל אביב במסגרת גביע הטוטו. בדקה ה-49 של המשחק כבש את שער הבכורה שלו, שהסתיים בהפסד בתוצאה 1–3. ב-26 בדצמבר 2015 הורחק לראשונה בקריירה, במשחק מול קבוצתו לשעבר מכבי נתניה. בסך הכול בעונה זו פתח בהרכב ב-33 משחקים בכל המסגרות, ושיחק לסירוגין כבלם, מגן ימני ומגן שמאלי. ב-25 ביוני 2016 חתם לשלוש שנים בקבוצת בקבוצת מכבי חיפה, אשר שילמה עבורו 1.5 מיליון ש"ח להפועל תל אביב. את הופעת הבכורה בליגה ערך בניצחון 0–1 מול הפועל תל אביב. בסך הכל ערך 18 הופעות בכל המסגרות במדי הקבוצה, שסיימה את העונה במקום השישי בטבלה. ב-8 ביוני 2017 חתם בקבוצת עירוני קריית שמונה, ובעונת 2017/2018 ערך 22 הופעות בליגת העל. בעונת 2018/2019 כבש שני שערים ב-30 הופעות ליגה. את עונת 2019/2020 החל בקריית שמונה, אך ב-18 בספטמבר 2019 חזר לקדנציה שנייה בהפועל תל אביב, וחתם על חוזה לעונה אחת במועדון, עם אופציה לעונה נוספת. בעונה זו כבש שער אחד בליגה ושער אחד בגביע המדינה. בעונת 2020/2021 העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה. ב-8 ביוני 2021 חתם בהפועל באר שבע לשלוש שנים. ב-26 ביוני 2024 חתם בבני סכנין לשנתיים. בשנים 2015–2016 שיחק בנבחרת הצעירה של ישראל עד גיל 21. ב-26 במרץ 2015 ערך את הופעת הבכורה שלו בנבחרת הצעירה, במשחק ידידות מול קפריסין עד גיל 21. את שערו היחיד במדי הנבחרת הצעירה כבש ב-7 ביוני 2015, בניצחון 4–0 מול ליכטנשטיין עד גיל 21 במסגרת מוקדמות אליפות אירופה לנבחרות צעירות, ובסך הכל ערך שמונה הופעות במדי הנבחרת הצעירה. ב-27 באוגוסט 2021 זומן לראשונה לסגל נבחרת ישראל הבוגרת, על-ידי המאמן האוסטרי וילי רוטנשטיינר, לקראת המשך משחקיה במסגרת מוקדמות מונדיאל 2022 (אופ"א). ב-1 בספטמבר 2021 ערך את הופעת הבכורה בבוגרים של נבחרת ישראל, בניצחון החוץ 4–0 מול איי פארו, כשנכנס כמחליף בדקה ה-84. הפועל באר שבע גביע המדינה: 2021/2022 אלוף האלופים: 2022 מדיה וקבצים בנושא איאד אבו עביד בוויקישיתוף איאד אבו עביד, באתר ההתאחדות לכדורגל בישראל איאד אבו עביד, באתר Transfermarkt איאד אבו עביד, באתר Soccerway איאד אבו עביד, באתר WorldFootball.net איאד אבו עביד, באתר National Football Teams עמית גולדשטיין ואורן יוסיפוביץ'‏, איאד אבו עביד בראיון: "הלב עם הפועל. אין מצב שאעבור למכבי", באתר וואלה, 21 באוגוסט 2015 דורון בן דור, ‏"אם נשמע קריאות גזעניות נעזוב את המגרש", באתר ONE‏, 4 במאי 2015 נדב צנציפר, אבו עביד חתם בהפועל ת"א: "הגשמתי חלום", באתר ynet, 24 ביוני 2015 שלמה וייס‏, עירוני קריית שמונה: איאד אבו עביד חתם, באתר וואלה, 8 ביוני 2017 מאור רחמני, ‏קמארה ואבו עביד בהפועל ת"א, אליאס בנס ציונה, באתר ONE‏, 18 בינואר 2019 איציק כלפי, איאד אבו עביד חתם לשלוש שנים בהפועל ב"ש, באתר ONE, ‏8 ביוני 2021 יניב טוכמן‏, אצילי ודאבור בסגל נבחרת ישראל, גם אורי דהן ואבו עביד, באתר וואלה, 27 באוגוסט 2021